CELEX: 62017CN0730
Language: et
Date: 2017-12-28 00:00:00
Title: Kohtuasi C-730/17: Eelotsusetaotlus, mille on esitanud Tribunal de première instance francophone de Bruxelles (Belgia) 28. detsembril 2017 – Edward Reich, Debora Lieber, Ella Reich, Ezra Bernard Reich versus Koninklijke Luchtvaart Maatschappij NV

19.3.2018   
            
            
               ET
            
            
               Euroopa Liidu Teataja
            
            
               C 104/17
            
         Eelotsusetaotlus, mille on esitanud Tribunal de première instance francophone de Bruxelles (Belgia) 28. detsembril 2017 – Edward Reich, Debora Lieber, Ella Reich, Ezra Bernard Reich versus Koninklijke Luchtvaart Maatschappij NV
   (Kohtuasi C-730/17)
   (2018/C 104/22)
   Kohtumenetluse keel: prantsuse
   
      Eelotsusetaotluse esitanud kohus
   
   Tribunal de première instance francophone de Bruxelles
   
      Põhikohtuasja pooled
   
   
      Hagejad: Edward Reich, Debora Lieber, Ella Reich, Ezra Bernard Reich
   
      Kostja: Koninklijke Luchtvaart Maatschappij NV
   
      Eelotsuse küsimus
   
   Kas õigusnorme, mille Euroopa Parlamendi ja nõukogu 11. veebruari 2004. aasta määrus (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91 (1) (edaspidi „määrus nr 261/2004“), sätestab artiklites 3, 5, 6 ja 7 […], tuleb tõlgendada nii, et kui kõnealuse määruse nr 261/2004 tähenduses tegutsev ühenduse lennuettevõtja sõlmib tarbijatega lepingu reisijate lennutranspordi kohta, mis hõlmab rongireisi nende tarbijate elukohaliikmesriigi territooriumil asuvast raudteejaamast teise liikmesriigi territooriumil asuvasse lennujaama, kust need reisijad lendavad oma lõppsihtkohta, nimelt kolmanda riigi territooriumil asuvasse lennujaama, ning neil tarbijatel ei ole rongireisi pakkuva äriühinguga mingit õiguslikku seost, kuid lennuettevõtja on selle äriühinguga ilmselgelt kokkuleppeid sõlminud, ning see lepinguga hõlmatud rongireis hilines märgatavalt, mille tagajärjel ei jõudnud need tarbijad oma lennule, mis väljus kõnealusest teise liikmesriigi territooriumil asuvast lennujaamast, siis saavad need tarbijad tugineda määrusest nr 261/2004 tulenevatele õigustele ning nõuda määruse nr 261/2004 artiklite 5, 6 ja 7 alusel hüvitist?
   
      (1)  ELT L 46, lk 1; ELT eriväljaanne 07/08, lk 10.